মেডিকেল টেকনোলজিস্ট

মেডিকেল টেকনোলজিস্ট (ইংরেজী: Medical Laboratory Scientist (MLS) বা Medical Technologist (MT)) অগ যেগই আমার গারিগর রকত, রস বারো আরাকউ নানা জিনিষ পরীক্ষা করিয়া নু‌ৱারা হারপানিত পাঙকরেরগ। মেডিকেল টেকনোলজিস্ট অইলতায় বপিয়া দক্ষতা থার এমন মানুগ যেগ নুুয়ারা মানুর গারিগর টিস্যু, রকত বারো তরল পরীক্ষার মাধ্যমে নুয়ারার ধরন বারো কারণহান হারপানিরকা পাংলাক করের।

মেডিকেল টেকনোলজিস্ট আগর দায়িত্ব অইলতা দরকারি যন্ত্রপাতি ব্যবহার করিয়া যুতপা সময় লুইয়া ঠিকভাবে নমুনা পরীক্ষা করানি। তাঙর পরীক্ষা করিয়া পেয়ার চুমকরে ফলাফল অতার গজে চিকিৎসক অতায় নুয়ারাগর চিকিৎসা দিয়া পারতারা।

মেডিকেল টেকনোলজিস্ট আগো কুরাঙ কাম করেরতা?

সরকারি-বেসরকারি হাসপাতাল

সরকারি-বেসরকারি ক্লিনিক বারো স্বাস্থ্যকেন্দ্র

ডায়াগনস্টিক ল্যাব

রোগ নির্ণয় গবেষণা প্রতিষ্ঠান

আইনশৃঙ্খলা বাহিনীর ফরেনসিক বিভাগ

মেডিকেল টেকনোলজিস্ট অতারতা কামহান কিহান?

প্যাথলজি ল্যাব টেকনোলজিস্ট অতার ক্ষেত্রে নুয়ারার মল, মূত্র, রকত, কফ সংগ্রহ করানি বারো পরীক্ষা করানি।

রেডিওথেরাপি টেকনোলজিস্ট অতার ক্ষেত্রে ক্যান্সার নুয়ারা অহার কাজে রেডিওথেরাপি দেনা।

রেডিওলজি ও ইমেজিং টেকনোলজিস্ট অতার ক্ষেত্রে এক্স-রে, এমআরআই বারো সিটি স্ক্যান করানি।

ডেন্টাল টেকনোলজিস্ট অতার ক্ষেত্রে দাঁত বেলানি, বাদিয়া থনা, স্কেলিং বারো ফিলিং অর কামে ডেন্টিস্টগরে পাংলাক করানি।

পরীক্ষার গজে প্রতিবেদন হঙকরানি।

নুয়ারাগর স্বাস্থ্য পরীক্ষার রেকর্ড থনা।

ল্যাবরেটরির হাবি মালপত্র সামালিয়া থনা।

কোন ক্ষেত্রে নুুুয়ারা হারপানিরকা পদ্ধতি লুইয়া গবেষণা করানি।

নুয়া কর্মী অতারে প্রশিক্ষণ দেনা।

মেডিকেল টেকনোলজিস্ট আগরতা কুন ধরনর যোগ্যতা থানা লাগের?

শিক্ষাগত যোগ্যতাঃ এ পেশা এহানাত আহিতে ইলে শিক্ষাগত যোগ্যতা হিসাবে মেডিকেল টেকনোলজির ডিপ্লোমা কোর্স করিয়া থনা লাগতই। অতাউ খানি ক্ষেত্রত বিএসসি ডিগ্রী চেইতারা।

অভিজ্ঞতাঃ কোন স্বীকৃত প্রতিষ্ঠান আগত আগেতর ইন্টার্নশিপ অভিজ্ঞতা অহান নেনাই লাগতই।

থাক:চিকিৎসা সেবা চাকুরী
থাক:মেইপা বিজ্ঞান